เมื่อเดือนกันยายนประจำเดือนมาปกติ ไม่มีอาการปวดท้องน้อย แล้วก็หาย พอผ่านไป12วัน วันที่13ประจำเดือนมาอีกรอบแต่เป็นสีน้ำตาล มาน้อยแบบแค่เปื้อนกางเกง ช่วงตอนกลางคืนไม่มี เป็นแค่ตอนกลางวัน และไม่มีอาการปวดท้องน้อย เป็นมาแล้ว9วัน จะเป็นอะไรไหมคะ
สวัสดีค่ะ หากประจำเดือนหมดไปแล้ว 12 วัน แล้วได้มีเลือดออกมาอีก โดยมานาน 9 วัน ถือเป็นอาการเลือดออกผิดปกติจากช่องคลอด โดยอาจเกิดจาก1.มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยที่เลือดที่ออกเมื่อ 12 วันที่ผ่านมา อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี ยาสมุนไพร อาหารเสริมต่างๆ4. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้นหากไม่ได้เกิดจากสาเหตุต่างๆ เหล่านี้ อาจเกิดจากการการทำงานของรังไข่ที่ไม่สมบูรณ์ การผลิตฮอร์โมนของรังไข่ไม่เป็นไปตามปกติหากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูก่อน หากตรวจไม่พบ แต่ยังคงมีเลือดออกมาอีกเรื่อยๆ แนะนำว่าควรไปพบสูติ-นรีแพทย์เพื่อตรวจและรักษาให้เลือดหยุดไหลค่ะ